Formula Satu musim 2012 adalah musim Formula Satu yang ke-63 yang dianjurkan oleh Fédération Internationale de l'Automobile (FIA). Musim ini dipertandingkan sebanyak 20 perlumbaan, yang bermula di Australia pada 18 Mac dan berakhir di Brazil pada 25 November. Grand Prix Amerika Syarikat kembali pada musim ini dan diadakan di Circuit of the Americas, sebuah litar yang dibina khas di Austin, Texas. Selepas dibatalkan pada tahun 2011 berikutan bantahan awam, Grand Prix Bahrain kembali ke kalendar Formula Satu musim ini.